**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА ПЛОВДИВ, ПРИЕТА С РЕШЕНИЕ № 80, ВЗЕТО С ПРОТОКОЛ № 6 ОТ 04.03.2003Г., ПОСЛЕДНО ИЗМЕНЕНА И ДОПЪЛНЕНА С РEШЕНИЕ № 103, ВЗЕТО С ПРОТОКОЛ № 7 ОТ 14.05.2020 Г. НА ОБЩИНСКИ СЪВЕТ – ПЛОВДИВ.**

**Вносител:** Кмет на община Пловдив ***Проект***

*Съгласно чл. 26, ал. 4 от Закона за нормативните актове, в законоустановения срок от 14 дни, Община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Наредбата на е-таil адрес education@plovdiv.bg или в деловодството на Община Пловдив, пл.”Стефан Стамболов” № 1.*

**МОТИВИ**

1. **Причини, които налагат приемането на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив.**

Съгласно новото допълнение в чл. 283, ал.9 от Закона за предучилищното и училищното образование (ЗПУО) държавата подпомага заплащането на такси, дължими от родителите за дейностите по хранене на децата в задължителното предучилищно образование, осъществявано от държавните и общинските детски градини и училища, извън финансираното от държавата. Средствата от държавния бюджет за подпомагане на заплащането на дължими от родителите такси се предоставят по бюджета на съответния първостепенен разпоредител с бюджет.

Размерът на средствата и механизмът за тяхното разпределение по общини са регламентирани в Решение № 790 от 30 октомври 2020 г. на Министерски съвет за приемане на стандарти за делегираните от държавата дейности с натурални и стойностни показатели през 2021 г. – на общините се предоставят по 174 лв. за всяко дете в задължителна предучилищна възраст, записано в целодневна или полудневна форма на организация в детска градина/ училище.

Причините, които налагат приемането на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив, са свързани с изпълнение на ал.10 от чл.283 от ЗПУО, според която: „Условията и редът за пълно и/или частично подпомагане на заплащането на дължими от родителите такси за дейностите по хранене на децата в задължителното предучилищно образование, извън финансираното от държавата, се определят със:

1. наредбите по чл. 9 от Закона за местните данъци и такси - за общинските детски градини и училища;
2. акта по чл. 298, ал. 3, т. 2 - за държавните детски градини и училища.“

В отдел „Образование и бизнес развитие“ беше направен анализ на даните за броя на децата, които се освобождават от такса, съгласно чл.23а, както и на децата които заплащат такси с намаление, съгласно чл.24 от сега действащата Наредба за определянето и администрирането на местните такси и цени на услуги на територията на Община Пловдив. Данните от електронната система „Управление на дейностите“, чрез която се начисляват и пащат дължимите от родителите такси, внедрена от 01.01.2017 г., позволиха анализиране и на средната посещаемост на децата по възрастови групи, по периоди на ваканция и без ваканция – за 2019 година, преди пандемията от Ковид-19. На база на направените анализи и в изпълнение на чл.283, ал. 11, според която: „Първостепенният разпоредител с бюджет е длъжен да осигури пълно подпомагане на заплащането на такси, дължими от родителите за дейностите по хранене на децата в задължителното предучилищно образование, с не по-малко от 50 на сто от средствата по ал. 9“, е изготвено предложението за промяна, както следва:

1. Предвижда се за децата от подготвителните групи, които са на задължително предучилищно образование и отговарят на изискванията на чл.23а. или на чл.24 да не се заплащат такси за дейностите по храненето – те ще се поемат изцяло от средствата, осигурени от държавния бюджет за подпомагане заплащането на такси, дължими от родителите за дейностите по хранене на децата, съгласно чл.283, ал.9 от Закона за предучилищно и училищно образование. По аназите към момента те са 1279 деца общо, което е 24,2 % от всички деца в подготвителните групи в детските градини.
2. За всички останали деца от подготвителните групи изчисленията показват, че таксите могат да бъдат намалени с 12 лв. месечно. Така предложението е таксата за тези деца да бъде намалена от 48 лв. на 36 лв. месечно, пропорционално на посещенията на децата.
3. Настоящото предложение за промяна включва и корекция на сроковете, в които се намалява с 50% постоянната част на таксата за първа и втора възрастови групи. Към момента, съгласно чл.23б, ал.1 и ал.3, когато поради ремонтни дейности или други обстоятелства се преустановяват посещенията на децата в детските градини и детските ясли до 10 календарни дни в рамките на един календарен месец, се заплаща половината от постояна част на таксата. Предложението е този срок да е от 6 до 10 календарни дни включително.

При изработването на проекта на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – Необходимостта от приемане на Наредбата за изменение и допълнение на Наредбата за определянето и администрирането на местните такси и цени на услуги на територията на община Пловдив е продиктувана от изискванията на чл. 283, ал. 9, ал. 10 и ал. 11 от Закона за предучилищно и училищно образование, като се допълват и актуализират към момента съществуващите правила.

**Принцип на обоснованост** – Привеждане на нормативната база на община Пловдив в съответствие с чл. 283, ал. 9, ал. 10 от Закона за предучилищното и училищното образование и Решение № 790 от 30 октомври 2020 г. на Министерски съвет за приемане на стандарти за делегираните от държавата дейности с натурални и стойностни показатели през 2021 г. Предложенията са направени въз основа на анализи, доказващи конкретно предложените параметри.

**Принципите на предвидимост и откритост** са спазени – проектът с мотивите и предварителните оценки на въздействието на проекта на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив ще са публикувани на интернет страницата на община Пловдив за навременно информиране и предоставяне на становища и предложения от заинтересованите групи**.**

**Принцип на съгласуваност** – Проектът на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив с мотивите, чрез интернет страницата на община Пловдив, публично са предоставени на заинтересованите групи, като ще бъдат взети предвид направените в хода на обсъждането становища и предложения.

**Принципите на субсидиарност, пропорционалност и стабилност** – Предложените промени в Наредбата са в съответствие с нормативните актове от по-висока степен.

1. **Цел на Наредбата**

Целта на приемането на настоящите промени е необходимостта от привеждане на Наредбата в съответствие с нормативен акт от по-висока степен.

С приемането на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив се цели подобряване на достъпа до предучилищно образование и пълен обхват на децата в предучилищната възраст в образователната система. Очаква се и насърчаване приобщаването и предотвратяване социалното изключване, а впоследствие и отпадането на деца от уязвимите групи, чрез подпомагане заплащането на дължимите от родителите такси, за сметка на държавния бюджет.

1. **Финансови средства, необходими за прилагането на Наредбата**

За прилагане на измененията и допълненията в Наредбата за определянето и администрирането на местните такси и цени на услуги на територията на Община Пловдив е необходимо разходването на бюджетни средства, за да бъде направена необходимата промяна в използвания софтуерен продукт за начисляване и събиране на дължимите от родителите такси.

1. **Очаквани резултати**

Очакваните резултати от предлаганите промени в Наредбата са свързани с намаляване броя на отпадналите от предучилищното образование деца и обхващане на деца, които не са включени в предучилищното образование, поради нисък социален статус или трайна безработица на родителите им. Децата от уязвимите групи ще бъдат обхванати в по-голям процент в целодневно обучение в детските градини, а не в полудневните групи в училищата, които те предпочитаха, заради това, че там не се заплащат такси.

1. **Анализ за съответствие с правото на Европейския съюз**

С приемането на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив се приема подзаконов нормативен акт за прилагане на отделни разпоредби от Закона за местното самоуправление и местната администрация, Закона за местните данъци и такси, Закона за нормативните актове, Закона за предучилищното и училищното образование, чиито норми са съобразени с Европейското законодателство. Това определя съответствието на предлагания проект с правото на Европейския съюз и с разпоредбите и целите на националното и местното законодателство. В изпълнение на изискванията на Закона за нормативните актове (ЗНА) е извършена предварителна частична оценка на въздействието на проекта на подзаконовия нормативен акт.

Проектът на подзаконовия нормативен акт - Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив е публикуван на официалната страница на община Пловдив на  **.01.2021 г.**

С публикуването на проекта са прикачени и документите, съпътстващи обществената консултация.

Съгласно разпоредбата на чл. 26, ал. 4 от Закона за нормативните актове*„Срокът за предложения и становища по проектите, публикувани за обществени консултации по ал. 3, е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни.“.*На основание Решение № 790 от 30 октомври 2020 г. на Министерски съвет за приемане на стандарти за делегираните от държавата дейности с натурални и стойностни показатели през 2021 г., прието на основание чл. 71, ал. 1 от Закона за публичните финанси и срока за прилагане на решението от 01.01.2021 г. считаме, че е налице изключителен случай, съгласно разпоредбата на чл. 26, ал.4 от ЗНА, и е целесъобразно срокът за провеждане на обществени консултации за приемането на  Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив **да бъде определен на 14 дни.**

В рамките на законовия 14 дневен срок за обществени консултации ще бъдат взети предвид предложенията и становищата по проекта на Наредба за изменение и допълнение на Наредба за определянето и администрирането на местните такси и цени на услуги на територията на Община Пловдив, като същите ще бъдат публикувани на интернет страницата на община Пловдив в предвидения от закона срок. Публикуваната справка ще отразява постъпилите предложения заедно с обосновка на неприетите предложения, като същите ще бъдат оповестени от вносителя преди приемането на акта на Общински съвет – Пловдив.

**Правни основания**: На основание чл. 21, ал. 1, т. 7 и ал. 2 от Закона за местното самоуправление и местната администрация (ЗМСМА), чл. 8, ал. 1, т. 3 от Закона за месните данъци и такси (ЗМДТ), във връзка с чл. 283, ал.9, ал. 10 и ал. 11 от Закона за предучилищното и училищно образование, Решение № 790 от 30 октомври 2020 г. на Министерски съвет за приемане на стандарти за делегираните от държавата дейности с натурални и стойностни показатели през 2021 г. и чл.60, ал. 1 от Административно-процесуален кодекс.

**Фактически основания:** С мярката за подпомагане заплащането на таксите за ползване на детски градини ще се стимулира включването на деца, които формират основния дял на необхванатите и преждевременно напускащите образователната система. На всички деца, включени в системата на предучилищното образование ще се осигури необходимата обща и допълнителна подкрепа.

**ПРОЕКТ ЗА РЕШЕНИЕ:**

**І. Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Пловдив**, приета с Решение № 80, взето с Протокол № 6 от 4.03.2003 г.; Изм. и доп. с Р. № 188, Пр. № 9 от 15.05.2003 г., доп. с Р. № 473, Пр. № 18 от 24.09.2003 г.; Изм. и доп. с Р. № 515, Пр. № 22 от 4.12.2003 г.; Доп. с Р. № 56, Пр. № 2 от 12.02.2004 г.; Изм. с Р. № 57, Пр. № 2 от 12.02.2004 г.; Изм. и доп. с Р. № 188, Пр. № 10 от 20.05.2004 г.; Изм. с Р. № 203, Пр. № 10 от 20.05.2004 г.; Изм. и доп. с Р. № 228, Пр. № 11 от 24.06.2004 г., в сила от 1.07.2004 г.; Изм. с Р. № 231, Пр. № 11 от 24.06.2004 г.; Изм. и доп. с Р. № 310, Пр. № 15 от 28.07.2004 г.; Изм. с Р. № 342, Пр. № 17 от 16.09.2004 г.; Изм. с Р. № 433, Пр. № 23 от 17.11.2004 г.; Изм. и доп. с Р. № 437, Пр. № 23 от 17.11.2004 г.; Изм. с Р. № 525, Пр. № 26 от 21.12.2004 г.; Доп. с Р. № 69, Пр. № 8 от 14.04.2005 г.; Р. № 73, Пр. № 8 от 14.04.2005 г.; Изм. и доп. с Р. № 164, Пр. № 14 от 7.07.2005 г.; Изм. с Р. № 300, Пр. № 19 от 19.10.2005 г.; Изм. с Р. № 327, Пр. № 21 от 25.11.2005 г.; Изм. и доп. с Р. № 8, Пр. № 1 от 19.01.2006 г.; Изм. с Р. № 178, Пр. № 10 от 15.06.2006; г., в сила от 1.01.2007 г.; Доп. с Р. № 386, Пр. № 17 от 12.10.2006 г.; Изм. с Р. № 5, Пр. № 1 от 18.01.2007 г.; Изм. и доп. с Р. № 64, Пр. № 4 от 1.03.2007 г., в сила от 1.03.2007 г.; Р. № 81, Пр. № 5 от 22.03.2007 г.; Изм. и доп., с Р. № 327, Пр. № 13 от 25.07.2007 г.; Доп. с Р. № 332 и 363, Пр. № 14 от 2.08.2007 г.; Изм. с Р. № 57, Пр. № 8 от 10.04.2008 г.; Изм. с Р. № 128, Пр. № 10 от 22.05.2008 г.; Изм. и доп. с Р. № 6, Пр. № 1 от 22.01.2009 г.; Изм. и доп. с Р. № 151, Пр. № 8 от 23.04.2009 г.; Изм. и доп. с Р. № 307, Пр. № 15 от 03.08.2009 г.; Изм. и доп. с Р. № 5, Пр. № 2 от 21.01.2010 г.; Изм. и доп. с Р. № 57, Пр. № 6 от 04.03.2010 г.; Изм. и доп. с Р. № 308, Пр. № 22 от 03.08.2010 г.; изм. и доп. с Р. № 3, Пр. № 2 от 20.01.2011 г.; изм. и доп. с Р. № 61 Пр. № 8 от 17.03.2011 г.; Изм. и доп. с Р. № 132, Пр. № 12 от 12.05.2011 г.; Изм. и доп. с Р. № 221, Пр. № 15 от 16.06.2011 г.; Изм. и доп. с Р. № 389, Пр. № 20 от 08.09.2011 г.; Изм. и доп. с Р. № 506, Пр. № 29 от 15.12.2011 г.; Изм. и доп. с Р. № 42, Пр. 2 от 02.02.2012; Изм. и доп. с Р. № 85, Пр. 4 от 01.03.2012 г.; Изм. и доп. с Р. № 92, Пр. № 4 от 01.03.2012 г.; Изм. и доп. с Р. № 100, Пр. № 5 от 15.03.2012 г.; Изм. и доп. с Р. № 191, Пр. № 10 от 31.05.2012 г.; Изм. и доп. с Р. № 192, Пр. № 10 от 31.05.2012 г.; Изм. и доп. с Р. № 246, Пр. № 12 от 28.06.2012 г.; Изм. и доп. с Р. № 296, Пр. № 13 от 02.08.2012 г.; Изм. и доп. с Р. № 396, Пр. № 16 от 27.09.2012 г.; Изм. и доп. с Р. № 504 Пр. № 22 от 20.12.2012 г.; Изм. и доп. с Р. № 145 Пр. № 7 от 16.05.2013 г.; Изм. и доп. с Р. № 337 Пр. № 15 от 19.09.2013 г.; Изм. и доп. с Р. № 442 Пр. № 23 от 18.12.2013 г. ; Изм. и доп. с Р. № 2 Пр. № 1 от 23.01.2014 г.; Изм. и доп. с Р. № 163, Пр. № 9 от 29.05.2014 г.; Изм. и доп. с Р. № 200, Пр. № 11 от 26.06.2014 г.; Изм. и доп. с Р. № 342 Пр. № 17 от 23.10.2014г.; Изм. и доп. с Р. № 365 Пр. № 18 от 18.11.2014 г.; Изм. и доп. с Р. № 155 Пр. № 10 от 21.05.2015 г.; Изм. и доп. с Р. № 182 Пр. № 10 от 21.05.2015 г.; Изм. и доп. с Р. № 194 Пр. № 11 от 04.06.2015 г.; Изм. и доп. с Р.288, Пр. № 14 от 27.08.2015 г., Изм. и доп. с Р.№ 405 Пр. № 21 от 17.12.2015 г.; Изм. и доп. с Р.84, Пр. № 4 от 17.03.2016 г.; Изм. и доп. с Р. №159, Пр. № 6 от 14.04.2016 г.; Изм. и доп. с Р. №206, Пр. № 7 от 17.05.2016 г; Изм. и доп. с Р. № 339, Пр. № 13 от 28.07.2016 г; Изм. и доп. с Р. № 444, Пр. № 17 от 14.10.2016 г.; Изм. и доп. с Р. № 504, Пр. № 21 от 08.12.2016 г., Изм. и доп. с Р. № 4, Пр. № 1 от 19.01.2017 г.; Изм. и доп. с Р. № 136, Пр. № 7 от 27.04.2017 г. ; Изм. и доп. с Р. № 205, Пр. № 11 от 21.06.2017 г..; Изм. и доп. с Р. № 8, Пр.№ 1 от 23.01.2018 г., Изм. с Р. № 41, Пр. № 3 от 15.02.2018 г.; Изм. и доп. с Р. № 306, Пр. № 14 от 02.08.2018 г.; Изм. и доп. с Р. № 371, Пр. № 17 от 11.10.2018 г.; Изм. и доп. с Р. № 453, Пр. № 20 от 29.11.2018 г.; Изм. и доп. с Р. № 13, Пр. № 1 от 22.01.2019 г., в сила от 1.03.2019 г.; Изм. с Р. № 126, Пр. № 9 от 16.05.2019 г., в сила от 1.06.2019 г., Доп. - Р. № 234, Пр. № 14 от 1.08.2019 г., в сила от 1.10.2019 г.; Изм. и доп. - Р. № 73, Пр. № 6 от 9.04.2020 г., в сила от 13.03.2020 г.; Изм. и доп. - Р. № 103, Пр. № 7 от 14.05.2020 г., в сила от 1.06.2020 г., както следва:

**§ 1.** Допълва се чл. 23, ал.1, т.2 със следния текст: **“при запазване на преференциите по чл. 24б от наредбата“**, с което т.2 придобива следния вид:

„2. За целодневни групи за 5 и 6 годишните деца, посочени в т. 3 на част I на Приложение № 3 от Наредбата, месечната такса за посещение се фиксира като стойност за месеца, дължима пропорционално на присъствените дни, при запазване на преференциите по чл. 24б от Наредбата.“

**§ 2.** Текстът **„до 10 календарни дни“** в чл.23б, ал.1 да се замени с **„от 6 до 10 календарни дни включително“**, с което чл.23б, ал.1 придобива следния вид:

„**Чл.23б. (1)** Когато в детските ясли и детските градини се извършат ремонтни дейности за период по – дълъг от 10 календарни дни в рамките на един месец, при което се препятства възможността на децата да посещават детска ясла или детска градина, не се заплаща постоянната част от таксата по чл.23, ал.1, т.1. В случаите, в които ремонтните дейности се извършват за период от 6 до 10 календарни дни включително в рамките на един месец, при което се препятства възможността на децата да посещават детска ясла или детска градина, се заплаща половината от постоянната част от таксата по чл.23, ал.1, т.1.“

**§ 3.** Текстът **„до 10 календарни дни“** в чл.23б, ал.3 да се замени с **„от 6 до 10 календарни дни включително“**, с което чл.23б, ал.3 придобива следния вид:

„(3) В условията на извънредно положение в страната, бедствия или други извънредни обстоятелства, налагащи преустановяване посещенията на децата в детските ясли и детските градини за период по-дълъг от 10 календарни дни в рамките на един месец, не се заплаща постоянната част от таксата по чл. 23, ал. 1, т. 1. В случаите, в които периодът на преустановяване на посещенията на децата в детските ясли и детските градини в условията на извънредно положение в страната, бедствия или други извънредни обстоятелства, е от 6 до 10 календарни дни включително, се заплаща половината от постоянната част на таксата по чл. 23, ал. 1, т. 1.”

**§ 4.** Създава се нов чл.24б със следния текст:

„ **Чл.24б.** За децата от подготвителните групи, които са на задължително предучилищно образование и отговарят на изискванията на чл.23а. или на чл.24, не се заплащат такси за дейностите по храненето – те се поемат изцяло от средствата, осигурени от държавния бюджет за подпомагане заплащането на такси, дължими от родителите за дейностите по хранене на децата, съгласно чл.283, ал.9 от Закона за предучилищно и училищно образование.

**§ 5.** Изменя се стойността на месечната такса в лв. за едно дете в Приложение №3, Радел I „Такси за ползване на детски ясли и детски градини“, т. 3 „Целодневни групи за 5- и 6-годишни деца“ от 48 лв. на 36 лв.

**II. На основание на чл. 60, ал.1 от Административно-процесуален кодекс Общински съвет-Пловдив, допуска предварително изпълнение на решението, тъй като от закъснението на изпълнението може да последва значителна или трудно поправима вреда.**

**III. Изпълнението на Наредбата се възлага на Кмета на Община Пловдив.**